Беренсенән, ирем өйҙә эшләй башланы. Шунда уның хеҙмәт урынында бихисап йәш, матур ҡатын-ҡыҙ барлығын, көноҙоно иремдең улар менән эш буйынса аралашҡанын белеп ҡалдым. Бүлек етәксеһе булғас, уға һәммәһе яҙа, яҡшы мөнәсәбәттәр булдырырға тырыша, ә минең йәнем көйә. Әммә иң аптыратҡаны шул: былай ваҡытта күп һөйләшергә яратмаған аҙ һүҙле ирем Интернетта бөтөнләй икенсе кешегә әйләнә икән дә! Һәр хәлдә, унан бындай аралашыусанлыҡ көтмәгәйнем.